ΑΠΟΦΑΣΕΙΣ
Αριθμ. 30198
Αναγνώριση της οδού, που συνδέει τον οικισμό Φελώνης στον Δήμο Αβδήρων του Νομού
Ξάνθης, με την δευτερεύουσα Εθνική Οδό (Ξάνθης - Κομοτηνής), ως κύριας δημοτικής οδού
της παρ. 2 του άρθρου 1 του π.δ. της 24.05.1985
(Δ’ 270).
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τις διατάξεις των άρθρων 6, 6Α. 6Β και 280 του
ν. 3852/2010 «Νέα Αρχιτεκτονική της Αυτοδιοίκησης
και της Αποκεντρωμένης Διοίκησης - Πρόγραμμα Καλλικράτης» (Α’ 87), σε συνδυασμό με τις διατάξεις του
ν. 2503/1997 (Α’ 107).
2. Τις διατάξεις του άρθρου 24 του π.δ 142/2010 «Οργανισμός της Αποκεντρωμένης Διοίκησης Μακεδονίας -
Θράκης» (Α’ 235).
3. Τις διατάξεις των άρθρων 28 και 28Α του ν. 4325/2015
«Εκδημοκρατισμός της Διοίκησης- Καταπολέμηση Γραφειοκρατίας και Ηλεκτρονική Διακυβέρνηση. Αποκατά-
σταση αδικιών και άλλες διατάξεις» (Α’ 47), περί Συντονιστή Αποκεντρωμένων Διοικήσεων.
4. Την υπ’ αρ. 86781/19-12-2022 υπουργική απόφαση
«Διορισμός του Ιωάννη Σάββα του Κωνσταντίνου στη
θέση του μετακλητού Γραμματέα Αποκεντρωμένης Διοίκησης Μακεδονίας - Θράκης» (Υ.Ο.Δ.Δ. 1183).
5. Τις διατάξεις του ν.δ. της 17-07-1923 «Περί σχεδίων
πόλεων, κωμών και συνοικισμών του Κράτους και οικοδομής αυτών» (A’ 228).
6. Την υπ’ αρ. 2444/06-08-2020 απόφαση του Συντονιστή Αποκεντρωμένης Διοίκησης Μακεδονίας Θράκης
«Απόφαση συγκρότησης Συμβουλίου Πολεοδομικών
Θεμάτων και Αμφισβητήσεων ΣΥ.ΠΟ.Θ.Α. (Α) της Περιφερειακής Ενότητας Ξάνθης», όπως ισχύει μετά την
υπ’ αρ. 50980/21-02-2022 απόφαση τροποποίησης
αυτής.
7. Τις διατάξεις του π.δ. της 24.05.1985 (Δ’ 270).
8. Την εγκύκλιο 6/2011 (υπ’ αρ. οικ.27610/21.6.2011)
του Υπουργείου Περιβάλλοντος, Ενέργειας και Κλιματικής Αλλαγής.
9. Την υπό στοιχεία ΔΜΕΟ/ε/Ο/1308/15.12.1995 υπουργική απόφαση «Κατάταξη Εθνικών Οδών περιφερειακών
Αττικής, Στερεάς Ελλάδας, Θεσσαλίας, Ηπείρου, Μακεδονίας και Θράκης σε Βασικό (Πρωτεύον), Δευτερεύον και
Τριτεύον Εθνικό Οδικό Δίκτυο» (Β’ 30/1996).
10. Την υπ’ αρ. 141/2022 απόφαση του Δημοτικού Συμβουλίου του Δήμου Αβδήρων.
11. Την υπ’ αρ. 15/2022 απόφαση της Επιτροπής Ποιότητας Ζωής του Δήμου Αβδήρων.
12. Το υπ’ αρ. 11554/10-08-2023 έγγραφο της Τεχνικής
Υπηρεσίας του Δήμου Αβδήρων με συνημμένα δικαιολογητικά.
13. Το υπ’ αρ. 13155/15-09-2023 διαβιβαστικό έγγραφο της Τεχνικής Υπηρεσίας του Δήμου Αβδήρων.
14. Την υπ’ αρ. 24423/26-09-2023 εισήγηση της Διεύθυνσης Δόμησης του Δήμου Ξάνθης προς το ΣΥ.ΠΟ.Θ.Α.
(Α) της Π.Ε. Ξάνθης.
15. Το υπ’  αρ. 06/26-10-2023 διαβιβαστικό του
ΣΥ.ΠΟ.Θ.Α. (Α) της Π.Ε. Ξάνθης με συνημμένα δικαιολογητικά, καθώς και τη γνωμοδότησή του (θέμα 1ο της από
26-10-2023 2ης συνεδρίασής του).
16. Το υπ’ αρ. 12998/13-09-2023 έγγραφο- βεβαίωση
του Αστικού ΚΤΕΛ Ξάνθης Α.Ε.
17. Το υπ’ αρ. 288245/10052/20-09-2023 έγγραφο του
Τμήματος Τοπογραφίας και Εποικισμού - Αναδασμού της
Διεύθυνσης Αγροτικής Οικονομίας και Κτηνιατρικής της
Π.Ε. Ξάνθης.
18. Το γεγονός ότι από τα στοιχεία του φακέλου ήτοι:
την απόφαση του Δημοτικού Συμβουλίου του Δήμου
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
11 Μαρτίου 2024
ΤΕΥΧΟΣ ΤΕΤΑΡΤΟ
Αρ. Φύλλου 149
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 149/11.03.2024
Αβδήρων, την εισήγηση της Υπηρεσίας Δόμησης του
Δήμου Ξάνθης προς το ΣΥΠΟΘΑ (Α) Π.Ε. Ξάνθης, τη
γνωμοδότηση του ΣΥΠΟΘΑ (Α) Π.Ε. Ξάνθης, τον χάρτη ΓΥΣ κλίμακας 1:5.000 της περιοχής, κατά το δυνατόν
επίκαιρο, με έγχρωμες επισημάνσεις των τριών (3) υφιστάμενων οδικών συνδέσεων μεταξύ του οικισμού και
της δευτερεύουσας Εθνικής Οδού (Ξάνθης - Κομοτηνής)
και σχετικό υπόμνημα, απόσπασμα GOOGLE EARTH κ.α.,
προκύπτει ότι υπάρχουν οι προϋποθέσεις για την αναγνώριση της οδού όπως απεικονίζεται στον υπό κλίμα-
κα 1:10.000 συνημμένο χάρτη με στοιχεία Α-Ε-Β μήκους
970 μ., που συνδέει τον οικισμό Φελώνης στον Δήμο
Αβδήρων, Νομού Ξάνθης, με την δευτερεύουσα Εθνική
Οδό (Ξάνθης - Κομοτηνής), ως κύριας δημοτικής οδού
της παρ. 2 του άρθρου 1 του π.δ. της 24.05.1985 (Δ’ 270).
19. Την από 26-10-2023 συνεδρίαση του ΣΥ.ΠΟ.Θ.Α. (Α)
Π.Ε. Ξάνθης (σύμφωνη γνωμοδότηση - ομόφωνη/θέμα 1ο
της 2ης συνεδρίασης) και την υπ’ αρ. 24423/26- 09-2023
συνοδευτική αυτής εισήγηση της Υπηρεσίας Δόμησης
του Δήμου Ξάνθης προς το - ΣΥ.ΠΟ.Θ.Α. (Α) Π.Ε. Ξάνθης,
και ως εκ τούτου, αποφασίζουμε:
Την αναγνώριση της οδού, όπως απεικονίζεται στον
υπό κλίμακα 1:10.000 συνημμένο χάρτη με στοιχεία
Α-Ε-Β, μήκους 970 μ., που συνδέει τον οικισμό Φελώνης
στον Δήμο Αβδήρων του Νομού Ξάνθης, με την δευτερεύουσα Εθνική Οδό (Ξάνθης - Κομοτηνής), ως κύριας
δημοτικής οδού της παρ. 2 του άρθρου 1 του π.δ. της
24.05.1985 (Δ’ 270).
Η απόφαση αυτή συνοδεύεται από χάρτη υπό κλίμακα
1:10.000, ο οποίος θεωρείται και υπογράφεται από τον
Προϊστάμενο της αρμόδιας Διεύθυνσης ΠΕ.ΧΩ.ΣΧ. Αποκεντρωμένης Διοίκησης Μακεδονίας - Θράκης.
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 149/11.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 149/11.03.2024
Η απόφαση αυτή με τον συνοδευτικό χάρτη να δημοσιευθεί στην Εφημερίδα της Κυβερνήσεως.
Κομοτηνή, 28 Φεβρουαρίου 2024
O Γραμματέας Αποκεντρωμένης Διοίκησης
ΙΩΑΝΝΗΣ ΣΑΒΒΑΣ

[Source: 20240400149.pdf | Tokens: 4730]